‘बरसी समागम की तैयारियां मुकम्मल’
तरनतारन|संप्रदाय कारसेवा सरहाली की ओर से श्री मान 1008 नाम रसीए सेवा के पुंज सचखंड वासी संत बाबा तारा सिंह जी और संत बाबा चरण सिंह जी के सालाना बरसी समागम 30 दिसंबर से गुरुद्वारा गुरपुरी साहिब सरहाली में शुरू हो रहे हैं। यह समागम 3 जनवरी तक जारी रहेंगे। समागम की तैयारियों का जायजा लेने के लिए संप्रदाय के मुखी संत बाबा सुक्खा सिंह जी ने कहा कि हर वर्ष की तरह संत बाबा तारा सिंह अौर संत बाबा चरण सिंह जी की बरसी समागमों को लेकर 30 दिसंबर को गुरुद्वारा गुरपुरी साहिब में श्री अखंड पाठ साहिब आरंभ करवाए जाएंगे। 31 दिसंबर को भोग डाले जाएंगे। इसके उपरांत धार्मिक दीवान सजाया जाएगा जिसमें पांचों तख्तों के सिंह साहिबान, कार सेवा वाले संत-महापुरुष, बाबा प्यारा सिंह सिरथले वाले, भाई मनजिंदर सिंह ढोटियां आदि पहुंच रहे हैं। समागम के बाद निहंग सिंहों की ओर से घुड़सवारी और गतके के जौहर दिखाए जाएंगे। 2 जनवरी को सुबह अमृत संचार करवाया जाएगा। 3 जनवरी को गरीब परिवारों की लड़कियों की सामूहिक शादियां करवाई जाएंगी।
बाबा हाकम सिंह जी।
बाबा सुक्खा सिंह जी।
kas_Deva hin_Deva mai_Deva mai_Deva